เรื่องร้องเรียน: จากเรื่องร้องเรียนจอด+ขับจักรยานยนต์เมื่อวาน เจ้าหน้าที่เขตธนบุรีแจ้งว่าพื้นที่หน้าตึกแถวเป็นที่ส่วนบุคคล มีโฉนดที่ดินแสดงกรรมสิทธิ์ แต่พบว่าแผ่นปูทางเท้า+โครงสร้างฟุตบาทเป็นของทางราชการที่จัดซื้อ สร้าง และบำรุงรักษามาจากภาษีของประชาชนทุกคน ไม่ใช่เฉพาะส่วนของเจ้าของตึก จึงสอบถามว่าทางเขตได้จัดเก็บค่าเช่าจากเจ้าของตึก รวมถึงคิดค่าบริการพนักงานกวาดถนนที่ทำความสะอาดหน้าตึกที่เป็นพื้นที่ส่วนบุคคลอยู่ทุกวันหรือไม่อย่างไร?   ถ้าจอดรถบนทางเท้าหน้าบ้านไม่ผิดเพราะเป็นที่เอกชน การใช้ทรัพยากรของรัฐไปบำรุงรักษาทรัพย์สินของเอกชนผิดหรือไม่อย่างไร?
การดำเนินการของเจ้าหน้าที่: วันพุธที่ 8 มีนาคม 2566 เจ้าหน้าที่เทศกิจ ชุดสายตรวจ 255 ตรวจสอบเหตุร้องทุกข์ กรณีพื้นที่หน้าตึกเป็นที่ส่วนบุคคล เจ้าหน้าที่ขอรายงานผลการดำเนินงานดังนี้ 1. จากภาพถ่ายที่ผู้ร้องทุกข์แนบมา บริเวณดังกล่าวไม่ใช่แนวร่นอาคาร  มิใช่ที่ส่วนบุคคล แต่จะมีตึกบางคูหาที่เป็นแนวร่นอาคาร โดยเจ้าของที่ยินยอมให้ประชาชนทั่วไปใช้ประโยชน์ร่วมกัน แต่มิได้ยกกรรมสิทธิ์ให้หลวง 2. กรณีการปูแผ่นปูนบนทางเท้า และโครงสร้างฟุตบาทรวมถึงเจ้าหน้าที่ที่ทำความสะอาดทางเท้าบริเวณดังกล่าวและบริเวณใกล้เคียง เป็นสิทธิขั้นพื้นฐานทางเศรษฐกิจ ที่ประชาชนทุกคนจะได้รับ จึงไม่มีการเรียกเก็บค่าใช้จ่ายใด ๆ  3. จนท.ได้ทำการประชาสัมพันธ์ ขอความร่วมมือเจ้าของตึกรวมถึงผู้ประกอบการบริเวณดังกล่าว มิให้นำรถขึ้นมาจอดหรือขับขี่บนทางเท้า แต่หากจะนำรถเข้าไปยังตัวบ้านให้จูง หรือ เข็นรถขึ้นมาได้ 4. จนท. ยังคงดำเนินการกวดขันบริเวณดังกล่าวอย่างต่อเนื่อง
ความเห็นของผู้แจ้ง: กำหนดเส้นแสดงแนวร่นอาคารให้ชัด จะได้เห็นกันว่าตึกไหนส่วนไหนเอาทรัพยากรของรัฐไปบำรุงรักษาที่ดินเอกชน อย่ามาอ้างสิทธิขั้นพื้นฐานทางเศรษฐกิจส่วนรวมทั้งที่พอร้องเรียนก็บอกว่าเป็นที่ดินกรรมสิทธิ์ส่วนบุคคล  มีสิทธิจอดได้ แต่ใต่ล้อใช้ทรัพยากรส่วนรวมไปบำรุงรักษา ลักลั่นขั้นสุด #แก้ปัญหาด้วยการถ่ายรูป
พื้นที่: แขวงหิรัญรูจี เขตธนบุรี กรุงเทพมหานคร